Vincent Nichols

Vincent Gerard Nichols, nado o 8 de novembro de 1945 en Crosby, Merseyside (Inglaterra), é un cardeal da Igrexa católica, arcebispo de Westminster e Presidente da Conferencia dos Bispos Católicos de Inglaterra e Gales. Anteriormente foi arcebispo de Birmingham, entre 2000 e 2009. O 22 de febreiro de 2014 o papa Francisco creouno cardeal.

 Traxectoria 
Naceu o 8 de novembro de 1945 en Crosby. Foi ordenado sacerdote da diocese de Liverpool o 21 de decembro de 1969 en Roma polo bispo Paul Casimir Marcinkus.

O 5 de novembro de 1991 o papa Xoán Paulo II nomeouno bispo auxiliar de Westminster e bispo titular de Othona. Recibiu a consagración episcopal o 24 de xaneiro de 1992 na catedral arquidiocesana de mans do cardeal George Basil Hume.

O 15 de febreiro de 2000 foi nomeado arcebispo de Birmingham.

O 3 de abril de 2009 o papa Bieito XVI nomeouno arcebispo de Westminster.

No consistorio do 22 de febreiro de 2014 o papa Francisco creouno cardeal co título de cardeal-presbítero do Santísimo Redentor e Santo Afonso in Via Merulana.

Categoría:Cardeais creados por Francisco
Categoría:Nados na Merseyside
Categoría:Nados en 1945
Categoría:Bispos católicos do Reino Unido
Categoría:Cardeais do Reino Unido
Categoría:Alumnos da Pontificia Universidade Gregoriana
Categoría:Alumnos da Universidade de Manchester
Categoría:Alumnos da Universidade Loyola de Chicago
Categoría:Arcebispos da Igrexa católica latina
Categoría:Membros da Congregación para as Igrexas Orientais